open-index/open-wikipedia-markdown huggingface dataset:
Desconcentración da poboación

A **desconcentración da poboación** é un proceso demográfico e territorial inverso ao da concentración da poboación, que consiste na saída progresiva de habitantes dos grandes núcleos urbanos ou áreas densamente poboadas cara a espazos con menor densidade de poboación, xeralmente de carácter rural, periurbano ou semiurbano.

Este fenómeno implica unha redistribución espacial da poboación e constitúe un dos obxectos de estudo da xeografía da poboación e da xeografía rural, ao analizar os cambios nas formas de poboamento e na ocupación do territorio.
## Características 
[alt=Hábitat disperso, aínda que densamente poboado, no concello de Breña Alta, La Palma (Illas Canarias, España).|450x450px|miniatura|Hábitat disperso, aínda que densamente poboado, no concello de Breña Alta, [La Palma|A Palma (Illas Canarias).]]A desconcentración demográfica adoita estar asociada a factores económicos, sociais e territoriais, entre os que destacan:
* a saturación dos grandes centros urbanos;
* o encarecemento do solo e da vivenda nas cidades;
* a procura dunha maior calidade de vida;
* a mellora das infraestruturas de transporte e comunicación;
* os cambios nos modelos produtivos e laborais, incluído o teletraballo.

Na maioría dos casos, a desconcentración non supón un abandono total das relacións funcionais coa cidade, senón que xera espazos intermedios cunha forte dependencia urbana.

## Notas 
## Véxase tamén 
### Bibliografía 
* 
* 
* 

### Outros artigos 
* Concentración da poboación
* Densidade de poboación
* Xeografía da poboación
* Xeografía rural
* Emigración
* Éxodo rural
* Suburbanización
* Contraurbanización
Poboamento diseminado

miniatura|alt=Vivenda illada no medio rural, fóra de todo núcleo de poboación|Unha vivenda illada no medio rural, fóra de todo núcleo de poboación, constitúe un exemplo de poblamiento diseminado.

En España, o **poblamiento diseminado** é aquel definido polo Instituto Nacional de Estadística (INE) como o conxunto de edificacións ou vivendas pertencentes a unha entidade singular de poboación que non poden ser incluídas no concepto de núcleo de poboación.

Unha entidade singular de poboación pode estar constituída por un ou varios núcleos de poboación, ou mesmo carecer deles, no caso de que a totalidade das súas edificacións se atopen en réxime de poblamiento diseminado.

Segundo a metodoloxía estatística do INE, ningunha vivenda pode pertencer simultaneamente a dous ou máis núcleos de poboación, nin a un núcleo e ao diseminado de maneira simultánea, establecéndose así unha adscrición territorial excluínte para cada edificación.

O concepto de poblamiento diseminado é fundamental na análise da distribución espacial da poboación, especialmente en ámbitos rurais caracterizados por asentamentos dispersos, e constitúe unha categoría básica na elaboración do Nomenclátor e do padrón municipal de habitantes.

## Notas 
## Véxase tamén 
### Outros artigos 
* Entidade singular de poboación
* Núcleo de poboación
* Nomenclátor
* Xeografía da poboación
* Xeografía rural
Antonio Rodríguez Vázquez (mestre)

**Antonio Rodríguez Vázquez**, nado na Habana cara a 1907, foi un mestre e político galego.

## Traxectoria 
Fillo de José Rodríguez Diéguez. Foi nomeado mestre de Mirón (Ponte Caldelas) en novembro de 1931, e despois foi mestre de Cadeliña (Chandrexa de Queixa) dende outubro de 1933. Co golpe de Estado do 18 de xullo de 1936 foi detido o 1 de agosto e ingresou na Prisión Provincial de Ourense. Volveu ser detido o 30 de abril de 1937.

## Vida persoal 
Casou en Ourense con Juana Yáñez Fernández en agosto de 1933.
## Notas
Manuel Seijo Faílde

**Manuel Seijo Faílde**, nado en Toén cara a 1900 e finado en Belmez o 27 de xuño de 1937, foi un mestre e político galego.

## Traxectoria 
Foi destinado como mestre interino a Monte Redondo (Padrenda) en decembro de 1934. Aprobou os cursos de selección do maxisterio en 1936. Membro da Asociación de Trabajadores de la Enseñanza de Orense. Co golpe de Estado do 18 de xullo de 1936 foi detido o 1 de agosto e ingresou na Prisión Provincial de Ourense. Trasladado á prisión de Celanova, ingresou o día 19. Foi destituído como mestre a principios de agosto. Posto en liberdade, incorporouse á 2ª Bandeira do Terzo da Lexión de Talavera de la Reina na sección de Transmisións. Foi morto polos lexionarios na posición de Alcornosilla (Belmez) o 27 de xuño de 1937 cando o sorprenderon pasándose ao bando leal. Como consecuencia do proceso de depuración foi sancionado con inhabilitación para o desempeño de escolas en maio de 1940.

## Vida persoal 
Casou con Purificación Pérez Gómez e tivo dous fillos.
## Notas 
## Véxase tamén 
### Bibliografía 
* 
* 
### Ligazóns externas 
* Expediente persoal do excombatente Manuel Seijo Failde
Hartford Whalers

Os **Hartford Whalers** foron un equipo profesional de hóckey sobre xeo da cidade de Hartford, Connecticut (Estados Unidos). Os Whalers xogaron na World Hockey Association (WHA) entre 1972 e 1979, e na National Hockey League (NHL) entre 1979 e 1997. A franquía foi trasladada a Raleigh (Carolina do Norte, Estados Unidos) e mudou o seu nome polo de Carolina Hurricanes na tempada tempada 1997-98.

Nas súas 25&nbsp;tempadas de historia, o maior logro dos Whalers chegou na tempada 1972-73, cando o equipo de Connecticut alzou o Avco World Trophy como campión da WHA. Das 18&nbsp;tempadas que o equipo competiu na NHL, tan só en sete delas disputou os *play-offs*, chegando unha vez ás finais de división na tempada 1985-86, na que caeu fronte os Montreal Canadiens.
Economía doméstica

miniatura|Unha instrutora de Economía doméstica dando unha demostración, Seattle en 1953.
A **Economía doméstica** é a profesión e o campo de estudo que trata sobre a economía e xestión do fogar e a comunidade.

A Economía doméstica é un campo de estudo formal que inclúe temas como o desenvolvemento infantil, as relacións familiares, a xestión do diñeiro, a educación do consumidor, a xestión institucional, o deseño interior, o amueblamiento do fogar, a limpeza, a hixiene, a artesanía, a costura, a cociña, a nutrición, e a conservación de alimentos.

## Notas
Sivert Bakken

**Sivert Guttorm Bakken**, nado en Lillehammer, Noruega, o 18 de xullo de 1998 e finado en Varena, Italia, o 22 de decembro de 2025, foi un biatleta noruegués que competeu en biatlón (tiro deportivo e esquí). Gañou cinco medallas no Campionato Europeo de Biatlón entre os anos 2020 e 2025.

## Carreira deportiva 
### 2014/15 
Bakken participou no Campionato de Noruega Junior de biatlón do 2015, campionato que gañou a distancia normal e rematou 5º no sprint. Na carreira de bicicletas Ilsetra opp 2015 quedou en 7ª posición na categoría junior, e na Gran Proba de Forza Lillehammer–Oslo 2015, onde rematou na 4ª posición. 

### 2015/16 
Gañou na saída en masa no Campionato de Noruega Junior de biatlón do 2016 en xaneiro. Competiu nos Xogos Olímpicos da Xuventude de Inverno do 2016, onde se converteu no mellor atleta en biatlón coas dúas medallas de ouro e unha de prata. Conseguiu a prata no sprint, por detrás de Emilien Claude de Francia, e gañou a persecución. Ademais, participou no equipo de substitucións de Noruega que gañou a substitución mixta. Quedou quinto na categoría de 18 anos na Copa de Noruega de biatlón de juniors 2015/16.

### 2016/17 
No Campionato Xuvenil de Noruega de biatlón 2017, quedou cuarto no sprint da categoría de 19 anos, e tamén cuarto no relevo da categoría masculina de 17 a 21 anos. Foi electo para participar na categoría xuvenil no Campionato Mundial Junior de Biatlón 2017, onde gañou o bronce en velocidade e rematou sexto na persecución e terminou 13º na distancia media. Tamén gañou o ouro na substitución xunto a Jørgen Krogsæter e Vebjørn Sørum.

Durante o Campionato de Noruega de Biatlón do 2017, participou en Oppland SSK 1, onde gañou a prata na substitución mixta 3 x 6 km. Gañou a categoría de mozos de 19 anos na Copa de Noruega en biatlón xuvenil 2016/17, nove puntos por diante de Mathias Skrede.

## Morte 
Sivert Guttorm foi atopado morto por causas descoñecidas o 23 de decembro de 2025 nuhna habitación de hotel de Varena (Italia), cunha máscara de elevación que se utiliza para reducir o osíxeno do ar que se respira.

## Notas
Aitor Uzkudun

**Aitor Uzkudun Arruti**, nado en Donostia o 13 de decembro de 2000, é un futbolista vasco que xoga como dianteiro no Andorra, da Segunda División.

## Traxectoria 
Formouse como futbolista nas canteiras da Real Sociedad e o Eibar, e rematada a súa etapa como xuvenil pasou ao Eibar Urko, segundo filial do Eibar.

Dous anos despois subiu ao CD Vitoria, principal filial do Eibar, e tras conseguir o ascenso á Segunda Federación, fichou polo Calahorra.

O 5 de xuño de 2024 pasou ao Arenas de Getxo, tamén de Segunda Federación. Marcou nove goles durante a campaña, sendo unha peza clave no ascenso do club á Primeira Federación.

En xullo de 2025 fichou xunto ao seu compañeiro Alejandro Ibarrondo polo Andorra, da Segunda División.

## Notas
David Carballo

**David Carballo Criado**, nado nas Pontes de García Rodríguez o 2 de marzo de 2006, é un futbolista galego que xoga na posición de centrocampista. O seu equipo actual é o Racing Club de Ferrol da Primeira Federación. 

## Traxectoria
Con 6 anos comezou a formarse nas categorías inferiores do Club Deportivo As Pontes. En 2014 ingresou na base do Deportivo da Coruña e en 2022 uniuse ao equipo xuvenil do Racing Club de Ferrol.

En marzo de 2024 comezou a adestrar co conxunto sénior do club ferrolano. No verán dese mesmo ano foi o único xogador xuvenil convocado para a pretempada do primeiro equipo. O seu debut tivo lugar o 1 de novembro de 2024, nun encontro da Copa do Rei 2024/25 contra o CD Cuarte.

O 22 de novembro de 2024, David Carballo estreouse no fútbol profesional, entrando como substituto de Josué Dorrio nun partido de Segunda División contra o Levante. No verán de 2025 asinou a súa renovación co Racing de Ferrol para a campaña 2025/26 da Primeira Federación, ocupando unha das fichas sub-23.

## Notas 
## Véxase tamén 
### Ligazóns externas 
* David Carballo en BDFutbol
* David Carballo en LaPreferente.com
* David Carballo en Soccerway
Efe Akman

**Efe Akman**, nado en Şişli o 20 de marzo de 2006, é un futbolista turco que xoga como centrocampista defensivo no Andorra, da Segunda División .

## Traxectoria 
Formado como futbolista na canteira do Galatasaray, debuto co primeiro equipo na Süper Lig nunha vitoria por 3-0 sobre o Konyaspor o 7 de xaneiro de 2024.

O 1 de setembro de 2025 asinou un contrato co Andorra, da Segunda División española.

## Vida persoal 
É fillo do exfutbolista internacional turco Ayhan Akman. O seu irmán Hamza tamén xogou no Galatasaray,

## Notas
Reeves Gabrels

**Reeves Gabrels** (nado o 4 de xuño de 1956) é un guitarrista, compositor e produtor estadounidense. Membro de The Cure dende 2012, Gabrels tamén é coñecido polo seu traballo con David Bowie e Tin Machine dende 1988 ata 1999. Tamén lidera a banda Reeves Gabrel & His Imaginary Friends, baseada en Nashville.

Como guitarrista, Gabrels é recoñecido polo seu virtuosismo e versatilidade, e foi eloxiado pola súa capacidade para "explorar os extremos sonoros cunha gran intuición adaptativa para o que máis necesita cada canción". Foi cualificado como "un dos improvisadores de guitarra de rock máis atrevidos dende Jimi Hendrix".

## Notas
Phil Thornalley

**Phillip Carden Thornalley**, nado o 5 de xaneiro de 1960, é un compositor, músico e produtor inglés que leva traballando na industria musical dende 1978. Produciu o álbum *Pornography* de The Cure e máis tarde foi o seu baixista. Comezou a publicar a súa propia música en 1988 e uniuse brevemente á banda Johnny Hates Jazz. Nos últimos anos traballou principalmente como compositor e é quizais máis coñecido por coescribir a canción "Torn" (famosa grazas a Natalie Imbruglia) e por coescribir dous éxitos número un no Reino Unido para Pixie Lott. A partir da década de 2010 lanzou máis música en solitario co seu propio nome e como Astral Drive.

## Notas
Will Toledo

**William Barnes,** nado o 23 de agosto de 1992, coñecido profesionalmente como **Will Toledo**, é un músico, cantautor, multiinstrumentista, produtor e membro fundador da banda de indie rock estadounidense Car Seat Headrest.

## Traxectoria 
### Primeiros anos 
William Barnes naceu e criouse en Leesburg, Virxinia. O seu pai traballaba para o goberno local do condado e a súa nai como axudante de profesora de educación especial. De neno, o seu pai ensinoulle piano a Toledo, e contou unha historia a *Vice* sobre como o seu pai cría que sabía ler partituras, pero Toledo só imitaba como tocaba o seu pai.

Mentres asistía ao instituto do condado de Loudoun, Toledo participou nunha banda de música e tocou o trombón. Durante este tempo, tamén comezou a dedicarse á música pola súa conta, involucrándose na banda Mr. Yay Okay, así como nos seus propios proxectos en solitario, The 63rd Fret e Nervous Young Men. Toledo comezou a compartir o seu traballo a través da plataforma de distribución de música en liña Bandcamp despois de coñecer o éxito que a banda Cults conseguira a través da plataforma. Como inicialmente tivo dificultades para conseguir un público cos seus proxectos anteriores, decidiu tentar lanzar cancións máis experimentais de forma anónima.

Baixo o alcume de Car Seat Headrest, Toledo lanzou oito álbums de estudio, tres EPs e dúas recompilacións de cancións descartadas entre 2010 e 2014. En 2015, tras asinar con Matador Records, Toledo recrutou ao batería Andrew Katz e ao baixista Jacob Bloom, convertendo Car Seat Headrest nunha banda completa.

Dentro de Car Seat Headrest, Toledo proporciona voz, guitarra, piano e sintetizadores. As composicións de Toledo combinan a miúdo influencias da literatura con lirismo persoal e "confesional". Toledo tamén é unha das metades do dúo musical 1 Trait Danger con Katz. Xuntos, lanzaron cinco álbums.

## Notas
Morris (worm)

O verme informático **Morris**, ou **Internet worm**, foi un dos primeiros vermes distribuídos por Internet e o primeiro software malicioso da historia en chamar a atención dos medios de comunicación, como o *The New York Times*. Tamén levou á primeira condena do seu creador por piratería informática nos Estados Unidos. O código do virus foi escrito por un estudante da Universidade Cornell, Robert Tappan Morris, e foi lanzado o 2 de novembro de 1988 desde o laboratorio do MIT (Instituto de Tecnoloxía de Massachusetts).

## Notas 
## Véxase tamén 
### Outros artigos 
* (c)Brain
* Blaster (worm)

### Ligazóns externas 
*
The Scholars

***The Scholars*** é o décimo terceiro álbum de estudio da banda estadounidense de indie rock Car Seat Headrest, publicado o 2 de maio de 2025 a través do selo Matador Records. O traballo no álbum comezou na primavera de 2023, despois de que o líder Will Toledo comezase a recuperarse dun COVID persistente e dunha intoxicación por histamina. Durante a gravación, a colaboración dentro da banda foi maior, con outros membros contribuíndo ao proceso de composición.

O álbum foi presentado a través dun sitio web de estilo de xogo de realidade alternativa que foi revelando gradualmente fragmentos da canción "Gethsemane". En contraste coas cancións indietrónicas e independentes do seu álbum anterior, *Making a Door Less Open* (2020), *The Scholars* foi promovido como un álbum conceptual e unha ópera rock, baseado en varios personaxes que asisten a unha universidade. Foi acompañado por tres sinxelos: "Gethsemane" o 4 de marzo, "CCF (I'm Gonna Stay With You)" o 2 de abril e "The Catastrophe (Good Luck with That, Man)" o 29 de abril.

## Listaxe de cancións 
## Notas
Clair Obscur: Expedition 33

***Clair Obscur: Expedition 33*** é un videoxogo de rol de 2025 desenvolvido polo estudio francés Sandfall Interactive e publicado por Kepler Interactive. Ambientado nunha escura fantasía da Belle Époque, o xogo segue os voluntarios da *Expedición 33* mentres se propoñen destruír á *Paintress*, un ser causante do *Gommage* anual, que "borra" as persoas dunha idade cada vez menor ou superior. No xogo, o xogador controla un grupo de personaxes dende unha perspectiva en terceira persoa, explorando áreas e participando en combates. A súa mecánica por quendas presenta aspectos en tempo real, como eventos de tempo limitado e accións cronometradas en combate.

O proxecto orixinouse en 2019 con Guillaume Broche, un empregado de Ubisoft, que deixou a empresa ao ano seguinte durante a pandemia da COVID-19 para formar *Sandfall* con amigos e contactos, establecendo progresivamente un equipo central de 30 desenvolvedores que chegaron a recibir o apoio de varios socios de produción. Inspirados polos xogos de rol xaponeses que marcaron a súa xuventude, como as series *Final Fantasy* e *Persona*, os desenvolvedores de Sandfall buscaron crear un xogo de rol por quendas de alta fidelidade, que consideraban que estaba a ser descoidado polos estudios AAA. O desenvolvemento comezou con Unreal Engine 4 e posteriormente cambiou a Unreal Engine 5, o que proporcionou melloras na renderización.

*Clair Obscur: Expedition 33* lanzouse para PlayStation 5, Windows e Xbox Series X/S o 24 de abril de 2025 e estivo dispoñible o primeiro día en Xbox Game Pass. O xogo recibiu a aclamación universal da crítica pola súa narrativa e temas, dirección artística, dirección de xogo, banda sonora orixinal, xogabilidade e actuacións. En outubro de 2025, vendera máis de 5 millóns de unidades. *Clair Obscur: Expedition 33* recibiu numerosos recoñecementos. Converteuse no título máis galardoado da historia dos Game Awards, gañando nove dos trece nomeamentos récord que recibiu nos Game Awards 2025, incluído o recoñecemento primordial ao Xogo do Ano. Así como outros cinco recoñecementos nos Golden Joystick Awards 2025, e encabezou as listas dos mellores xogos de 2025 de varias publicacións. En xaneiro de 2025, Story Kitchen anunciou unha adaptación do xogo en colaboración con Sandfall.

## Notas
Domingo Pérez Pérez

**Domingo Pérez Pérez**, nado en Calde (Lugo) o 28 de outubro de 1883 e finado en Mendoza (Arxentina), foi un comerciante e político galego.

## Traxectoria 
Orfo, con 16 anos marchou a Coruña, e alí traballou nunha froitería durante dous anps. Embarcou nun mercante británico e enrolouse na Royal Navy en Southampton, primeiro de carboeiro e logo na maquinaria. Arribou a Arxentina en 1914. Estableceuse en Rosario cunha padaría e despois con restauración e distribución de viños da Rioja arxentina. Retornou a Galicia en 1926, estableceuse en Lugo e montou negocios. Na República foi elixido concelleiro pola ORGA nas eleccións municipais do 31 de maio de 1931, e foi segundo tenente alcalde. Foi cesado como concelleiro en 1934. Afiliouse a Izquierda Republicana, e foi vicepresidente do Consello de IR de Lugo. Foi reposto como concelleiro e tenente alcalde con Francisco Lamas López en febreiro de 1936. Exerceu como alcalde accidental de Lugo nalgunhas ocasións.

Co golpe de Estado do 18 de xullo de 1936 agochouse. Foi detido o 30 de setembro de 1937 procesado por "actividades peligrosas", saíu en liberdade o 17 de outubro; volveu ser detido o 28 de outubro procesado por "desórdenes públicos". Foi conducido ao Hospital seguramente polas malleiras recibidas na prisión. Volveu ao Cárcere de Lugo para saír en xaneiro de 1939. Pouco despois foi retido pola Garda Civil en Castroverde ata o 1941. Abríronlle expediente de responsabilidades políticas en 1941. Os seus bens foron requisados. Conseguiu volver a Arxentina e estableucese en Mendoza onde morreu.
## Vida persoal 
Casou en Rosario con Baltasara Barroso Salvador e foi pai de Baltasara Pérez Barroso, que casou con Antonio Arias Vázquez.
## Notas 
## Véxase tamén 
### Bibliografía 
* 
### Ligazóns externas 
* Domingo Pérez y Pérez, a memoria do tenente de alcalde lugués durante a Segunda República

* Ficha en Represión franquista en Lugo
Teixeira (apelido)

**Teixeira** é un apelido galego e portugués. En orixe facía referencia ao lugar de residencia ou procedencia da persoa, coincidentes cos topónimos Teixeira ou A Teixeira, que é un lugar onde abundan os teixos.

En xaneiro de 2023 existían 2.056 persoas en Galicia co apelido Teixeira, ben sexa como primeiro ou segundo apelido. O concello con maior concentración de persoas con este apelido é Vigo.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Roubo de tumbas

miniatura|Burato feito por saqueadores en Chan Chan, Perú.
miniatura|Reixas funerarias nun cemiterio de Perthshire, Escocia, instaladas para evitar o saqueo de corpos.
O **roubo de tumbas**, **saqueo de tumbas** ou **transpaso de tumbas** é o acto de descubrir unha sepultura, unha tumba ou unha cripta para roubar mercadorías. Polo xeral, perpétrase para tomar e sacar proveito de artefactos valiosos ou propiedade persoal. Un acto relacionado é o roubo de corpos, un termo que denota a subtracción ilícita ou cuestionada dun corpo (rara vez dunha tumba), que se pode estender á subtracción ilícita de órganos unicamente.

O saqueo de tumbas causou grandes dificultades ao estudo da arqueoloxía, a historia da arte e a historia. Incontables tumbas e tumbas preciosas foron roubadas antes de que os eruditos puideran examinalas. De calquera forma, destrúe o contexto arqueolóxico e a información histórica e antropolóxica:

Os malandríns ou saqueadores de tumbas que non son capturados adoitan vender artigos relativamente modernos de forma anónima e artefactos no mercado negro. Os interceptados, nun dominio da xustiza pública, inclínanse a negar a súa culpabilidade. Aínda que algúns artefactos poden chegar a museos ou académicos, a maioría termina en coleccións privadas.

## Notas 
## Véxase tamén 
### Outros artigos 
* Espolio arqueolóxico e artístico
Brais Martínez

**Brais Martínez Prado**, nado en Baiona o 13 de decembro de 2001, é un futbolista galego que xoga na posición de defensa. O seu equipo actual é o Burgos Club de Fútbol da Segunda División.

## Traxectoria
Formouse na Escola Deportiva Val Miñor, equipo co que debutou o 13 de outubro de 2019 nun partido de Segunda Galicia contra o CD Nieto. O 26 de setembro de 2020 asinou polo Alondras Club de Fútbol da Terceira División. No verán de 2021 fichou polo Bergantiños Fútbol Club da Segunda Federación.

O 6 de xullo de 2022 asinou contrato co Racing Club de Ferrol, naquel momento na Primeira Federación. Tras a lesión do seu compañeiro Fernando Pumar, foi titular habitual do equipo e xogou un total de 28 encontros durante a tempada 2022/23, contribuíndo ao regreso do club ferrolano á Segunda División despois de 15 anos. Tras dúas tempadas máis co Racing, o 10 de xullo de 2025 asinou por dous anos no Burgos Club de Fútbol da Segunda División.

## Notas 
## Véxase tamén 
### Ligazóns externas 
* Brais Martínez en BDFutbol
* Brais Martínez en LaPreferente.com
* Brais Martínez en Soccerway
Europa xermanofalante

miniatura|266x266px|Coñecementos de lingua alemá dos cidadáns da Unión Europea.
A lingua alemá é falada en moitos países e territorios en Europa, sendo utilizada como lingua oficial e como lingua minoritaria  varios países do continente europeo. Para referirnos a estes, a miúdo úsanse termos como «os países xermanofalantes», «a Europa xermanfalantes» ou «área de fala alemá» (en alemán: *Deutscher Sprachraum*). Aínda que no caso deste último, inclúense tamén territorios extraeuropeos onde se fala o idioma ou algunha das súas variedades.

## Descrición 
O alemán é a primeira lingua de aproximadamente entre 95 e 100 millóns de persoas en Europa, ou arredor do 13,3 % de todos os europeos; e é a segunda lingua materna máis falada en Europa despois do ruso (con 144 millóns de falantes) e por diante do francés (con 66,5 millóns) e do inglés (con 64,2 millóns).

Os países europeos con maiorías xermanofalantes (e as súas siglas no acrónimo DACH) son:

* Alemaña (95 %, 78,3 millóns, Alemaña - D para *Deutschland* )
* Austria (89%, 7,4 millóns, A para Austria,     )
* Suíza (65 %, 4,6 millóns, CH para *Confoederatio Helvetica*,  )

Celébrase tódolos anos unha reunión dos xefes de estado dos países de fala alemá, incluídos os presidentes de Alemaña, Austria e Suíza, e o príncipe herdeiro de Liechtenstein.  Desde 2014, o rei de Bélxica e o gran duque de Luxemburgo tamén participan, debatendo cuestións relacionadas co uso e o status do alemán como lingua común na Unión Europea .

### DA-CH 
dereita|miniatura|200x200px|Países que conforman DA-CH

O acrónimo DA-CH ou DACH é o termo empregado para representar os estados pertencentes á *área de fala* alemá (rexión de fala alemá). Está baseado nos códigos internacionais de matriculación de vehículos .

«*Dach*» é tamén a palabra alemá para «teito» e úsase en lingüística como *Dachsprache*, que no alemán estándar podería dicirse que está relacionado con algúns dialectos alemáns periféricos, particularmente en Suíza, Francia, Luxemburgo e Austria. O termo ás veces fálase de **DA-CH-Li**, DACHL ou **DACH+** para incluír a Liechtenstein . Outra versión é a de DACHS, con *«DACHS/Dachs»* (que significa «teixón» en alemán) para incluír a rexión de fala alemá do Tirol italiano.
[dereita|miniatura|395x395px|Alemán coma lingua auxiliar oficial en 22 concellos da parte polaca de [Silesia.]]

## Notas
Vasconio de Lugo

**Vasconio** (orixinalmente en latín ***Vasconius***), finado en 646, foi un sacerdote galego que ostentou o título de bispo de Lugo dende 633 a 646.

## Traxectoria 
O primeiro rexistro coñecido del é a súa participación no Cuarto Concilio de Toledo, presidido en 633 por Isidoro de Sevilla e Braulio de Zaragoza en presenza do rei Sisenando. Asinou as subscricións do concilio entre os últimos asistentes, o que suxire que a súa consagración episcopal debeu ter lugar pouco antes desta data. Tamén estivo presente no Sexto Concilio, convocado polo rei Chintila en 638, e no Sétimo Concilio, celebrado en 646 durante o reinado de Chindasvinto. Debeu morrer pouco despois, xa que o seu sucesor, Hermenfredo, xa con certa antigüidade na sé, asistiu ao Oitavo Concilio en 653 como bispo de Lugo.

## Obra 
Algúns autores atribúenlle a redacción dun manuscrito titulado *"Xenealoxía das liñaxes de Galicia"* , que rexistra as orixes da nobreza do Reino Suevo.

## Notas
Ariel (filme)

***Ariel*** é un filme galego escrito e dirixido por Lois Patiño que se estreou no ano 2025.
## Sinopse 
Unha actriz viaxa aos Azores para actuar na obra *A tempestade* de William Shakespeare, pero ao chegar non encontra nin compañía nin teatro. Tras coñecer a Ariel, descobre que a obra xa comezou: a illa enteira é un teatro e os seus habitantes son personaxes.

## Elenco 
Agustina Muñoz, Irene Escolar, Hugo Torres, José Díaz, Marta Pazos, Susana Salema, César Lima, Felipe Porteiro, Keven Santos, Jason Santos

## Produción 
O filme está ambientado e foi rodado nos Azores.

## Notas 
## Véxase tamén 
### Ligazóns externas
Käthe Leichter

**Käthe Leichter**, nada en Viena o  20 de agosto de 1895 e finada no centro de exterminio de Bernburg o 17 de marzo de 1942, foi unha economista austríaca, política, periodista e activista a prol dos dereitos das mulleres. Foi membro do partido socialdemócrata de Austria e da cámara obreira vienesa. Estivo detida no  Campo de concentración de Ravensbrück durante o  réxime nazi e foi asasinada por gas no Centro de Eutanasia de Bernburg en 1942. Era irmá da compositora e música-terapeuta Vally Weigl.

Pertenceu a Escola de Frankfurt

## Notas
Lautaro de León

**Lautaro de León Bouzada Billar**, nado en Montevideo o 9 de febreiro de 2001, é un futbolista uruguaio-galego que xoga como dianteiro no Andorra, da Segunda División.

## Traxectoria 
Nacido en Montevideo, con poucos meses trasladouse coa súa familia a Galicia. instalándose en Portonovo. Criouse nesta vila e formouse como futbolista na canteira do Portonovo SD, club no que ingresou con só catro anos. Con 16 anos fichou polas categorías inferiores do Celta de Vigo, entrando inicialmente no xuvenil B.

O 24 de marzo de 2019 debutou co Celta B na Segunda División B, substituíndo a Víctor Pastrana nunha derrota por 1-3 contra a Cultural Leonesa. Marcou o seu primeiro gol o 18 de setembro nunha vitoria por 4-2 sobre o Melilla.

O 14 de decembro de 2020 disputou o seu primeiro partido oficial co primeiro equipo do Celta. Foi nun encontro da Primeira División contra o Cádiz en Balaídos, onde entrou como substituto de Nolito. O 9 de febreiro de 2023, renovou o seu contrato até 2027.

Para a tempada 2023/24 foi cedido ao Cartagena, da Segunda División, pero na segunda metade da campaña xogou no Mirandés, tamén a préstamo.

En xullo de 2024 fichou polo Andorra, da Primeira Federación. O 21 de xuño de 2025, marcou o gol decisivo na vitoria por 1-0 ante a Ponferradina na final da promoción de ascenso, dándolle ao seu equipo o ascenso á Segunda División.

## Notas
Lautaro (nome)

**Lautaro** é un nome masculino de orixe mapuche con dúas posibles etimoloxías:

* a primeira, de fonética case idéntica, provén das palabras «law» ('calvo') e «traru» (*traro* *Caracara plancus*).
* a segunda, de maior aceptación, identifícase como unha castelanización do mapudungún «lef-traru» ou *«lev-traru»* (sendo lef: ‘rápido, veloz'): 'traro *veloz*'.

## Orixe 
[miniatura|Representación de [Lautaro, pintura de Pedro Subercaseaux.]]
A orixe deste nome débese ao líder mapuche Leftraru, protagonista da guerra de Arauco, máis tarde o nome foi castelanizado como Lautaro.

## Notas 
## Véxase tamén 
### Bibliografía 
*
Alfonso Mariña

**Alfonso Mariña Rey**, nado na Coruña o 5 de agosto de 1930 e finado en Long Island o 27 de maio de 2004, foi un futbolista galego-estadounidense, que desenvolveu a súa carreira na American Soccer League. Foi internacional coa selección nacional dos Estados Unidos e formou parte do equipo estadounidense nos Xogos Olímpicos de 1956.

## Traxectoria 
Nacido na Coruña, emigrou aos Estados Unidos, onde xogou ao fútbol como defensa. No país norteamericano militou no Brookhattan-Galicia e no Brooklyn Hispano, da American Soccer League. Seu irmán Reinaldo Mariña, que fora unha figura destacada do fútbol modesto coruñés, tamén emigrou aos Estados Unidos, onde presidiu a Casa Galicia de Nova York.

### Selección dos Estados Unidos 
Debutou coa selección dos Estados Unidos nunha derrota por 3-2 ante Islandia o 25 de agosto de 1955. Foi convocado por Jimmy Mills para representar aos Estados Unidos nos Xogos Olímpicos de 1956 en Melbourne, e antes dos Xogos o equipo realizou unha exitosa xira por Asia, gañando cinco partidos e perdendo tres. Con todo, no certame olímpico o equipo caeu na primeira rolda ante Iugoslavia, sufrindo unha das maiores goleadas da historia do torneo: 9-1.

Alfonso Mariña morreu en Long Island o 27 de maio de 2004, á idade de 73 anos.

## Notas
Los asesinos del emperador

***Los asesinos del emperador*** é unha novela de temática histórica do escritor español Santiago Posteguillo, ambientada no Imperio Romano entre os anos 63 e 99.&nbsp;d.&nbsp;C. Foi publicada en 2011 e é a cuarta novela do autor valenciano. A historia narra a ascensión ao poder do emperador Traxano.

## Sinopse 
[miniatura|[Santiago Posteguillo, autor da novela.]]
A historia empeza cando o xeneral Traxano, xefe das lexións que defenden a fronteira do imperio na Xermania, recibe unha delegación de senadores romanos que lle piden apoio nunha conspiración para asasinar o emperador Domiciano. Varias persoas próximas ao emperador, que o odian por diversas razóns, están implicadas na trama, incluíndo a súa esposa Domicia Longina, o seu conselleiro Partenio e un liberto chamado Máximo que forma parte do seu servizo persoal. Non obstante, unha formidable garda de selectos lexionarios pretorianos fai que calquera intento de achegarse ao emperador sexa extremadamente difícil. A novela está ambientada durante o período de maior persecución dos cristiáns e da afección do emperador polo circo.

## Notas
Ratiaria

miniatura|350x350px|Localización no rectángulo vermello da antiga cidade de Ratiaria.
[miniatura|350x350px|[Balcáns do Norte, incluíndo Ratiaria en Dacia Ripensis, século VI ]]
miniatura|350x350px|Vista do sitio arqueolóxico de Ratiaria en 2010.
miniatura|Lápida con inscrición sobre Tettio Rufo, decurio e pontífice da colonia romana Ratiaria. Inscrición latina: *D (is) M (Anibus) / L (uci) Tetti / Rufi dec (urionis) / Pontif (ICIS) / col (onia) Council (Iaria) / Fonteia / nus frat (s)*.
**Ratiaria**, **Ratsiaria**, **Razaria** ou **Raciaria** (en búlgaro: Рациария, grego: Ραζαρία μητρόπολις, *Razaria mitrópolis;* en latín, Ratiaria, *Raetiari* ou *Retiaria*) foi unha cidade fundada na costa dereita do Danubio, probablemente polos mesios da tribo dacio-tracia no século IV a. C., preto dunha mina de ouro.

Na época romana, foi chamada Colonia Ulpia Traxana Raciaria. 

Está situada a dous quilómetros ao oeste da actual aldea de Archar, na provincia de Vidin, no noroeste de Bulgaria. As cidades modernas máis próximas son Vidin (27 km ao noroeste) e Lom (28 km ao leste). Recentemente, creouse un museo arqueolóxico local en Dimovo. 

## Notas
Guillerme de Luxemburgo

**Guillerme de Luxemburgo**, nado en Luxemburgo, o 1 de maio de 1963, é o máis novo dos cinco fillos do Gran Duque de Luxemburgo Xoán de Luxemburgo e da súa esposa, a princesa Xosefina Carlota de Bélxica.

## Traxectoria 
### Nacemento 
Guillerme naceu o 1 de maio de 1963 no castelo de Betzdorf (Luxemburgo), sendo o quinto fillo do gran duque Xoán de Luxemburgo e da gran duquesa Xosefina Carlota de Bélxica.

### Estudos 
Cursou estudos secundarios en Luxemburgo e Suíza, e recibiu o bacharelato en Grenoble (Francia) en 1982. Continuou os seus estudos na Universidade de Oxford (Reino Unido) e, máis tarde, na Universidade de Georgetown (Washington&nbsp;D.&nbsp;C., EUA), onde se graduou en 1987. Guilleme recibiu o título de Doutor en Letras Humanas, honoris causa, na Convocatoria Académica e Inauguración da Promoción de 2011 na Universidade do Sagrado Corazón o 10 de setembro de 2007. A cerimonia oficial deu a benvida aos estudantes de primeiro ano á SHU cunha procesión académica formal e mensaxes do profesorado, representantes dos estudantes e o presidente Anthony J. Cernera, doutor.
Pile

**Pile** é unha banda estadounidense de indie rock de Boston, Massachusetts. O grupo naceu como un proxecto en solitario de Rick Maguire a finais da década de 2000, e converteuse nun colectivo dende o lanzamento de ''Magic Isn't Real* en 2010. Ata a data, Pile lanzou nove álbums de longa duración. Nos últimos anos a banda gañou unha popularidade crecente, converténdose nunha parte destacada da escena indie rock de Boston e realizando xiras frecuentes tanto polos Estados Unidos como por Europa. Aínda que se mantivo fóra do *mainstream*, a banda foi recoñecida repetidamente por cativar unha base de fans particularmente entusiasta e dedicada. O seu son foi descrito por *The Village Voice'' como unha "mestura distinta de guitarras fundidas" con "voces de lobo ouveador e harmonías de guitarra sen triturar".
## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Ambrosio Prada Vázquez

**Ambrosio Prada Vázquez**, nado en San Xusto (Carballeda de Valdeorras) o 20 de decembro de 1897, foi un mestre e político galego.

## Traxectoria 
Foi nomeado mestre de Casaio en 1929, de Vila en 1932, e trasladado a Piñor en 1934. Co golpe de Estado do 18 de xullo de 1936 foi detido o 1 de agosto e ingresou na Prisión Provincial de Ourense. Saíu en liberdade o 29 de setembro. Foi suspendido de emprego e soldo por tres meses a principios de agosto. Volveu ser detido, e foi liberado en decembro de 1937. Como consecuencia do proceso de depuración foi sancionado con separación do servizo e baixa na escala en maio de 1940. Revisado o seu expediente o 30 de xuño de 1952, foi reintegrado ao servizo e sancionado con traslado dentro da provincia, prohibición de solicitar vacantes durante cinco anos e inhabilitación para cargos directivos e de confianza. Foi nomeado mestre de San Clodio (Leiro).
## Notas
Higinio López Barrio

**Higinio López Barrio**, nado en Montamarta (Zamora) cara a 1897 e finado en Ourense o 27 de xullo de 1937, foi un funcionario e político español.

## Traxectoria 
Alguacil e axente da Audiencia de Ourense. Co golpe de Estado do 18 de xullo de 1936 foi detido e ingresou na Prisión Provincial de Ourense o 10 de agosto. Foi destituído como funcionario en agosto. Encartado na causa 598/37 por rebelión militar, foi xulgado en consello de guerra presidido por Ambrosio Feijoo Pardiñas no que actuou como fiscal Joaquín Otero Goyanes o 23 de marzo de 1937, con Marcial García Barros, Anselmo López García, Marcelino Otaduy Vázquez, Eduardo París Villar, Manuel Suárez Castro e Antonio Taboada Nóvoa. Condenado a pena de morte, foi fusilado no Campo de Aragón o 27 de xullo de 1937 xunto con Manuel Suárez Castro, Eduardo París Villar, Ramón Figueiras Añel, José González González, Antonio Colmenero Villamarín, Camilo Gago González e Antonio Taboada Nóvoa. Abríronlle expediente de responsabilidades políticas.
## Notas 
## Véxase tamén 
### Ligazóns externas 
* Expediente persoal do recluso Higinio López Barrio
* Expediente de responsabilidades políticas de Marcial García Barros, Anselmo López García, Marcelino Otaduy Vázquez, Eduardo París Villar, Higinio López Barrio; Antonio Taboada Nóvoa e Manuel Suárez Castro.
Caamaño (apelido)

**Caamaño** é un apelido galego. En orixe facía referencia ao lugar de residencia ou procedencia da persoa, coincidentes cos topónimos Caamaño, ou ben fai referencia a un alcume.

En xaneiro de 2023 existían 8.874 persoas en Galicia co apelido Caamaño, ben sexa como primeiro ou segundo apelido.

## Etimoloxía 
Podería proceder do antigo adxectivo camaño, do latín *quam magnu*.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Agnes Fay Morgan

**Agnes Fay Morgan**, nada en Peoria, Illinois, o 4 de maio de 1884 e finada o 20 de xullo de 1968, foi unha química e académica estadounidense. 

## Traxectoria 
Graduada na Universidade de Chicago, Morgan ensinou en escolas máis pequenas antes de obter un doutoramento e lograr un posto en Berkeley. O laboratorio de Morgan realizou unha investigación significativa sobre a composición nutricional dos alimentos e a bioquímica das vitaminas, especialmente o ácido pantoténico (vitamina B5). O seu traballo correlacionou a diminución da densidade ósea co aumento da idade e relacionou os niveis de colesterol coa inxesta de graxa na dieta. O seu traballo tamén se centrou na influencia do almacenamento e o procesamento de calor nos valores dos alimentos.

Foi a presidenta do programa de economía doméstica da Universidade de California. O seu programa estaba fortemente baseado na ciencia, e o alumnado admitido no programa debía ter un nivel de educación científica que non era típico dos programas de economía doméstica nese momento. 

Morgan foi unha das primeiras profesoras universitarias casadas nos Estados Unidos.
## Notas
POSIX

**POSIX** (acrónimo de **Portable Operating System Interface**, «Interface de Sistema Operativo Portátil para Unix»), en ciencias da computación, indica a familia de estándares definidos pola IEEE, formalmente chamados **IEEE 1003**. O nome do estándar internacional é **ISO/IEC 9945**.

O termo foi acuñado por Richard Stallman en resposta á solicitude de IEEE dun nome fácil de memorizar. O propósito do estándar POSIX é definir algúns conceptos básicos que se deben seguir ao desenvolver un sistema operativo.

## Versións 
POSIX consistía orixinalmente nun único documento para os servizos principais, pero co tempo publicáronse documentos adicionais para ampliar e revisar a especificación. Antes de 1997, POSIX comprendía varios documentos que se publicaron ao longo de varios anos. Despois de 1997, o Austin Group produce especificacións tituladas Single UNIX Specification (SUS). Co tempo, o grupo publica versións desta especificación e, posteriormente, POSIX é modificado para incluír algunhas ou todas as versións de SUS. Unha versión SUS consiste nunha colección de volumes (cada un para unha agrupación de comportamentos requiridos) ademais doutra información (fóra dun volume). A cada volume asígnaselle un número de edición que é o mesmo para cada volume dunha versión, pero non é o mesmo valor que a versión. Por exemplo, SUS versión 3 (SUSv3) inclúe volumes etiquetados como número 6.

A partir de 2014, a documentación de POSIX está dividida en dúas partes:

* POSIX.1, Edición de 2013: definicións básicas de POSIX, interfaces de sistema e comandos e utilidades (que inclúen POSIX.1, extensións para POSIX.1, servizos en tempo real, interface de fíos, extensións en tempo real, interface de seguridade, acceso a ficheiros de rede e comunicacións de rede de proceso a proceso, extensións de portabilidade de usuario, correccións e extensións, utilidades de protección e control e utilidades do sistema por lotes. Trátase de POSIX 1003.1-2008 coa corrección técnica 1.)
* Probas de conformidade POSIX: un conxunto de probas para POSIX acompaña o estándar, **VSX-PCTS** ou o **VSX POSIX Conformance Test Suite** («conxunto de probas de conformidade VSX POSIX»).

## Conformidade 
Un sistema operativo pódese clasificar segundo o seu grao de conformidade cun estándar POSIX.

### Certificado 
As versións actuais dos seguintes sistemas operativos foron certificadas para cumprir un ou máis dos distintos estándares POSIX. Isto significa que superaron as probas de conformidade automatizadas, que a súa certificación non caducou e que o sistema operativo non foi descontinuado.

*AIX
*HP-UX
*INTEGRITY
*macOS (de Mac OS X Leopard ata macOS Tahoe)
*OpenServer
*UnixWare
*VxWorks
*Inspur K-UX (caducou en 2019)
*IRIX (extinto en 2006)
*OS/390 (extinto en 2004)
*QNX Neutrino
*Solaris (caducou en 2019)
*Tru64 (extinto en 2010)
*LiteOS (extinto en 2020)

## Notas 
## Véxase tamén 
### Ligazóns externas 
* 
*
It – Welcome to Derry

***It: Welcome to Derry*** é unha serie de televisión estadounidense de terror sobrenatural baseada na novela de 1986 *It* de Stephen King. É unha precuela dos filmes *It* (2017) e *It Chapter Two* (2019), e foi desenvolvida por Andy Muschietti, Barbara Muschietti e Jason Fuchs. Está protagonizado por Taylour Paige, Jovan Adepo, Chris Chalk, James Remar, Stephen Rider, Clara Stack, Amanda Christine e Mikkal Karim-Fidler, xunto con Bill Skarsgård que retoma o seu papel como Pennywise e é produtor executivo da serie.

## Personaxes 
* Taylour Paige como Charlotte Hanlon, unha activista, esposa de Leroy e nai de Will.
* Jovan Adepo como Leroy Hanlon, un comandante da Forza Aérea dos Estados Unidos, marido de Charlotte e pai de Will. Un Leroy máis vello foi interpretado por Steven Williams en *It* (2017).
* James Remar como Francis Shaw, o oficial superior de Leroy, tenente xeneral da Forza Aérea dos Estados Unidos, está a buscar unha "arma" coa esperanza de acabar coa Guerra Fría.
** Diesel La Torraca como o mozo Shaw en 1908
* Stephen Rider como Hank Grogan, o pai de Ronnie e o proxeccionista do cinema local.
* Matilda Lawler como Marge Truman, a amiga de Lilly que ten medo de non estar entre os populares. Janet Porter interpretou a Marge máis vella en *It Chapter Two* (2019).
* Amanda Christine como Veronica "Ronnie" Grogan, a filla de Hank que fai amizade con Lilly.
* Clara Stack como Lillian "Lilly" Bainbridge, unha rapaza que lida coa morte do seu pai, a ausencia dunha nai e a culpa.
* Blake Cameron James como Will Hanlon, fillo de Leroy e Charlotte, futuro pai de Mike Hanlon e entusiasta da ciencia ao que lle custa adaptarse a Derry.
* Arian Cartaya como Rich Santos, un cubano americano que fai amizade con Will e está namorado de Marge.
* Miles Ekhardt como Matty Clements, un rapaz que desaparece cando Pennywise esperta.
* Mikkal Karim-Fidler como Teddy Uris, o mellor amigo de Phil que provén dunha familia xudía.
* Jack Molloy Legault como Phil Malkin, o mellor amigo de Teddy e un teórico da conspiración.
* Matilda Legault como Susie Malkin, a irmá mais nova de Phil.
* Chris Chalk como Dick Hallorann, un aviador de primeira clase con habilidades telepáticas e clarividente que axuda á Forza Aérea a buscar unha "arma". Un Hallorann máis vello foi interpretado por Scatman Crothers en *The Shining* (1980) e Carl Lumbly en *Doctor Sleep* (2019).
* Peter Outerbridge como Clint Bowers, o xefe de policía corrupto de Derry
* Madeleine Stowe como Ingrid Kersh / Periwinkle, a xefa de limpeza do asilo Juniper Hill e a filla de Bob Gray, que fai amizade con Lilly
** Tyner Rushing como a moza Ingrid en 1935
** Emma-Leigh Cullum como Ingrid de nena en 1908
** Joan Gregson como unha Ingrid anciá en 1988, retomando o seu papel de *It Chapter Two*. Este foi o seu derradeiro papel, logo da súa morte en xuño de 2025.
* Bill Skarsgård como Pennywise, unha criatura malvada que cambia de forma e sementa o caos en Derry
** Skarsgård tamén interpreta a Bob Gray

## Notas
Timocianos

miniatura|Expansión territorial dos timocianos.
Os **timocios** ou **timotanos** (en serbocroata e búlgaro: Тимочани) foron unha tribo medieval de eslavos meridoniais que vivían no territorio da moderna Serbia oriental, así coma nas rexións de Banato, Sirmia e Moesia Superior, entre Bulgaria e Romanía.

Os timocianos asentáronse nos Balcáns no século VI, na antiga Dacia Ripensis; máis tarde sometéronse ao Gran Canato Avaro. A área caeu nas mans do Canato búlgaro de Khan Krum en 805. En 818, durante o reinado de Omurtag (814–836), levantáronse xunto con outros pobos fronteirizos do Primeiro Imperio Búlgaro contra unha reforma administrativa que os excluíu de gran parte da súa autonomía.

Xunto con outras tribos eslavas, buscaron a protección do emperador Lois o Piadoso, a quen enviaron unha embaixada á súa corte en Herstal.

## Notas
VAX

**VAX** (acrónimo de ***V**irtual **A**ddress e**X**tension*, «extensión de enderezo virtual») é unha serie de ordenadores que presentan unha arquitectura de conxunto de instrucións (ISA) de 32 bits e memoria virtual, que foi desenvolvida e vendida por Digital Equipment Corporation (DEC) a finais do século XX. O VAX-11/780, presentado o 25 de outubro de 1977, foi o primeiro dunha gama de ordenadores populares e influentes que implementaron o VAX ISA. A familia VAX foi un grande éxito para DEC, cos últimos membros chegando a principios da década de 1990. O VAX foi sucedido polo DEC Alpha, que incluía varias características das máquinas VAX para facilitar a portabilidade desde o VAX.

## Notas 
## Véxase tamén 
### Ligazóns externas 
*
Kerpert

**Kerpert** (en ) é un concello do departamento de Côtes-d'Armor, na rexión administrativa da Bretaña, no noroeste de Francia.

## Demografía
O abominable meniño das neves

***O abominable meniño das neves*** (en ) é unha curtametraxe británica de 2021 dirixida por Massimo Fenati e Reg Isaac, a partir dun guión de Terry Pratchett e Fenati. Na versión orixinal en inglés conta coas voces de Julie Walters, Hugh Dancy e David Harewood.

Estreouse en galego o 24 de decembro de 2025 a través da plataforma do Xabarín Club.

## Sinopse 
Logo dunha gran nevarada nunha pequena vila inglesa aparece un meniño das neves e adóptao unha anciá encantadora.

## Personaxes 
* Julie Walters como avoíña
* Hugh Dancy como Albert
* David Harewood como narrador

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming